ગાંધીનગરઃ ગુજરાત વિધાનસભા ગૃહમાં ફી નિયમન સુધારા બિલ પસાર કરવામાં આવ્યું છે. બિલમાં સમાવવામાં આવેલી બાબતો અંગે શિક્ષણમંત્રી ભૂપેન્દ્રસિંહ ચુડાસમાએ જણાવ્યું છે કે, CBSE, ઇન્ટરનેશનલ સહિત તમામ બોર્ડને આ બિલ લાગુ પડશે. સરકાર નક્કી કરે એ જ ફી શાળાઓએ લેવી પડશે. અને ખાસ એ કે હવે રાજયની કોઇ પણ શાળા ડોનેશન નહીં લઇ શકે. શાળા દ્વારા કાયદાનો પ્રથમ વખત ભંગ કરવામાં આવશે, તો રૂ.5 લાખ દંડ થશે, શાળાઓ બીજી વાર ભંગ કરે તો રૂ.5થી10 લાખ દંડ થશે, શાળાઓ ત્રીજી વાર કાયદાનો ભંગ કરશે તો માન્યતા કરાશે રદ્દ. બિલ પ્રમાણે પ્રાથમિક વિભાગમાં વાર્ષિક રૂ.15 હજાર ફી, માધ્યમિક વિભાગમાં વાર્ષિક રૂ.25 હજાર ફી અને ઉ. માધ્યમિક વિભાગમાં વાર્ષિક રૂ.27 હજાર ફી નિર્ધારણ કરવામાં આવી છે. શાળાઓ માત્ર ફી નિરધારણ મુજબ જ ફી લઇ શકશે.